Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli põhjapiiril Liibanoniga jätkub kõrgendatud valmisolek.
Venemaa pidas oma Tartusi baasis Süürias mereväeparaadi,
kus Moskva ja Damaskus lubasid süvendada sõjalist koostööd
osana ühisest sihist seista vastu Läänele ja USA-le.
Iraani Revolutsioonikaart käivitas eile Hormuzi väinas sõjalise õppuse,
nimega "14. prohvet",
kus simuleeriti lennukikandja maketi vaenulikku vallutamist.
Iisraeli põhjapiiril Liibanoniga jätkub pärast vaikset, kuid pingelist ööd
kõrgendatud valmisolek.
Iisraeli julgeolekuaparaadi hinnangul
plaanib Iraani käepikendus Hezbollah
Liibanonist endiselt rünnakut juudiriigi vastu,
kättemaksuks ühe oma agendi hukkumise eest
20.07 Süürias toimunud õhurünnakus, milles süüdistatakse Iisraeli õhujõude.
Praeguse olukorra analüüsi valguses teatas IDF esindus avalduses,
et Põhja väejuhatusse saadetakse toeks lisatulejõudu,
luureinfokogumissüsteeme ja eriüksusi.
Samal ajal saatis Jeruusalemma juhtkond selge sõnumi Hezbollah'le
ja selle patroonidele Teheranis, et Iisrael ei lase end heidutada
ja jätkab tööd Iraani katsete vastu end Iisraeli regioonis sisse seada,
ning Iisraeli kaitsejõud on valmis mis tahes stsenaariumiks.
Mul on mulje, et IDF on hästi valmis mis tahes stsenaariumiks.
Jätkame tööd, et ära hoida Iraani baaside rajamist meie regioonis.
Teeme kõik, et end kaitsta. Ja soovitan Hezbollah'l arvestada
selle lihtsa faktiga: Iisrael on valmis mis tahes stsenaariumiks.
Iisraeli armee ladviku koosolekul IDF Põhja väejuhatuses,
andis IDF peastaabiülem Kochavi peaminister Netanyahule
põhjaliku luure- ja lahingutegevusbriifingu.
Seejärel rõhutas Netanyahu, et süvenenud pinged
on otsene tagajärg Iraani püüdlustele
end Iisraeli põhjarindel Liibanonis ja Süürias sõjaliselt sisse seada.
Kõik hetkel toimuv
johtub Iraani püüdlustest end meie regioonis sisse seada
ja nende käepikendustest Liibanonis.
Nasrallah teenib Iraani huve Liibanoni riigi arvelt.
Ja kuigi Liibanon ja Süüria on Iraani kuritahtliku tegevuse pantvangid,
on Jeruusalemm ilmselt muutnud oma strateegilist suunda.
"Kui juudiriik tõmmatakse Iisraeli vahetus läheduses
laiaulatuslikku kokkupõrkesse Teherani käepikendustega,
ei pääse Iraan IDF laiahaardeliste võimete küüsist."
Lõpetasin äsja ringkäigu õhujõudude Adiri eskadronis.
See on maailma kaasaegseimate õhujõudude kaasaegseim eskadron,
mis suudab tegutseda mis tahes kauguses.
Muljetavaldavad inimressursid, pretsedenditu operatiivvalmidus
ja võime tegutseda kõigil distantsidel, ilmatingimustes ja täita kõik nõuded.
Soovitan kõigil regiooni riikidel - Iraanil, Liibanonil, Süürial
ja kõigil asjaosalistel meeles pidada,
et Iisraelil on piiramatud võimalused ja oskame neid kasutada.
Tasub teada, et Beiruti valitsus on süveneva kodumaise kriitikatule all
seoses olukorraga oma lõunapiiril. Samas on Liibanon silmitsi
ka ulatuslike ühiskondlike ja majandusprobleemidega.
Riigi tehnokraadist peaminister Diab, kes on Hezbollah' poliitiline liitlane,
väitis, et ohtlik eskalatsioon Liibanoni lõunarindel
on osa Iisraeli vaenutegevusest riigi suveräänsuse vastu.
Riigi suurima kristliku grupi LFP esimees Samir Geagea
aga andis esmaspäeval AP-le julge intervjuu.
Tema kinnitusel näitab intsident Iisraeli piiril selgelt
et praegune Beiruti juhtkond pole riigi lõunaosas suveräänne.
Beiruti valitsus teatas otsusest taastada järgmiseks kaheks nädalaks
karmid koroonaga seotud piirangud
seoses uute nakkusjuhtumite järsu kasvuga kogu riigis.
President rääkis dramaatilisest koroonasse nakatunute arvu tõusust,
mis nõuab karme meetmeid tõve leviku ja nakatunute arvu piiramiseks.
Ta ütles: "Kaitse ülemnõukogu tegi täna otsuseid,
mida peaksime respekteerima ning karmilt ja tõsiselt jõustama,
et peatada negatiivseid mõjusid kohalikele elanikele.
Kuigi avalik info COVIDi suremuse osas Liibanonis
näib teiste maadega võrreldes stabiilne olevat,
ei anna igapäevaste testide suhteliselt madal arv
olukorrast selget ülevaadet.
Beirutlased on siiski pahased valitsuse peale,
kes pole suutnud omaenda piiranguid jõustada.
Kannan midagi või muidu beebiga rahvarikkasse kohta ei läheks.
Muidugi kannan maski. Poeg on rahvast eemal. See on kõik.
Nad pidid juba kehtestama meetmed. Rahvas oli kontrolli alt väljas.
Ma ei tea, miks ühe või teise liikumiskeelu vahel on vahe.
Keegi ei saa aru. Loodetavasti läheb kõik hästi.
Ma ei saa aru, miks oli liikumiskeeld ja siis avati kõik
ja nüüd on uus liikumiskeeld. Miks me ei tee nagu teised riigid?
Nagu Pärsia lahe riigid, kus liikumiskeeld jätkub.
Miks nad lahti tegid? Ei tea. Lahendagu majandusprobleemid.
Kus on ettevaatusabinõud? Nagu näete, neid ei jõustata.
On näha, et rahvas koguneb.
Räägivad meetmetest, kuid vaid kahjustavad meid ja majandust.
Kus neid meetmeid kehtestatakse? Ei näe. Rahvas koguneb endiselt.
Liibanoni valitsuse otsuse järgi tohivad poed, eraettevõtted, pangad
ja haridusasutused töötada vaid teisipäeviti ja kolmapäeviti
ning neljapäevast esmaspäevani valitseb pea täielik liikumiskeeld.
Samas jäetakse Beiruti lennujaam, maapiirid Süüriaga ja sadamad lahti,
nagu ka meditsiiniasutused, tööstus- ja põllumajandusettevõtted
ning olulised valitsusametid.
Meetmed peaksid kehtima 10. augustini.
Süürias pidas Venemaa Merevägi oma Vahemere Tartusi baasis paraadi
seoses Moskva mereväepäevaga.
Demonstreeritud laevade ja lennukite seas esinesid muuhulgas
kilo-klassi tuumaallveelaev Novorossiysk, fregatt Admiral Makarov
ja reaktiivhävitajad SU-35 ja SU-34.
Venemaa ilmses jõudemonstratsioonis
lubasid Süüria armee ülem ja Süürias asuvate Vene vägede ülem
jätkata sõjalise koostöö tõhustamist Moskva ja Damaskuse vahel,
osana ühisest eesmärgist seista vastu Läänele ja USA-le.
Süüria ja Venemaa
tõhustavad oma sõjalisi suhteid,
et seista vastu hegemonismile,
mis on Süüriale peale surutud
lääneriikide, eriti USA poolt.
Pärsia lahel, strateegilises Hormuzi väinas
käivitas Iraani Revolutsioonikaart eile mereväeõppuse
nimega "14. prohvet",
mille käigus toimunud manöövreid kandis üle Iraani riigitelevisioon.
IRGC lubas kasutada õppusel kaasaegseid rakette,
droone ja radareid,
kuid avaldas ka koordineeritud rünnakuharjutuse
lennukikandja vastu,
mis on ilmseks signaaliks kavatsuste osas USA suhtes,
kel on regioonis kaks lennukikandjat.
Vastuseks Iraani õppusele lennukikandja vallutamise teemal,
teatas USA 5. laevastiku esindaja Rebecca Rebarich TV7-le:
"Oleme teadlikud Iraani õppusest,
mis hõlmab paigalseisva lennukikandja maketti.
USA Merevägi korraldab partneritega kaitseõppuseid,
mis edendavad merejulgeolekut vaba liikluse toetuseks.
Iraan aga korraldab rünnakuõppusi, et hirmutada ja survet avaldada."
Lisaks rõhutas komandör Reberich: "Kuigi oleme valvel
Iraani vastutustundetu ja hulljulge käitumise suhtes
tiheda liiklusega rahvusvaheliste vete lähistel,
pole see õppus häirinud koalitsiooni tegevust piirkonnas
ega mõjutanud kauba vaba liikumist Hormuzi väinas ja selle ümbruses."
Aitäh vaatamast!
TV7 algatuse osana õhutan teid koos meie tiimiga palvetama.
Seoses erinevate väljakutsetega USAs ja Indias,
palugem täna rahu ja päästet mõlemale riigile.
Paluge jätkuvalt ka rahu ja päästet Jeruusalemmale ja Iisraelile
ja kõigi eest, keda koroonaviirus maailmas puudutanud on.
Õnnitlen ka meie produtsenti ja büroojuhti Yair Pintot abikaasaga
uue tütre sündimise puhul!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri